OBAVIJEST IZABRANIM LIJEČNICIMA OPĆE/OBITELJSKE MEDICINE I GINEKOLOZIMA

 Prilikom izdavanja Izvješća o privremenoj nesposobnosti/spriječenosti za rad, molimo Vas da na tiskanici u rubrici „Trajanje privremene nesposobnosti/spriječenosti za tekući mjesec“ u koju upisujete do kada je ista trajala rukom upišete slovo Z te ovjerite navedeno pečatom i svojim potpisom u slučaju kada je zadnji dan privremene nesposobnosti/spriječenosti za rad ujedno i posljednji dan u mjesecu, kako bi poslodavac imao saznanja da je osiguraniku zaključena privremena nesposobnost za rad.

 Navedeni datum će i nadalje sadržavati aplikacija u koju unosite podatke te će sukladno istom Zavod imati saznanja o posljednjem danu privremene nesposobnosti za rad osiguranika, a zatraženo će se primjenjivati do slijedeće izmjene tiskanice.

S poštovanjem,

Hrvatski zavod za zdravstveno osiguranje